CELEX: 31989R4029
Language: el
Date: 1989-12-28 00:00:00
Title: Κανονισμός (ΕΟΚ) αριθ. 4029/89 της Επιτροπής της 28ης Δεκεμβρίου 1989 για την τροποποίηση του κανονισμού (ΕΟΚ) αριθ. 235/86 για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας

Avis juridique important

|

31989R4029

Κανονισμός (ΕΟΚ) αριθ. 4029/89 της Επιτροπής της 28ης Δεκεμβρίου 1989 για την τροποποίηση του κανονισμού (ΕΟΚ) αριθ. 235/86 για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας  

Επίσημη Εφημερίδα αριθ. L 382 της 30/12/1989 σ. 0067 - 0067

***** ΚΑΝΟΝΙΣΜΟΣ (ΕΟΚ) αριθ. 4029/89 ΤΗΣ ΕΠΙΤΡΟΠΗΣ  της 28ης Δεκεμβρίου 1989  για την τροποποίηση του κανονισμού (ΕΟΚ) αριθ. 235/86 για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 3665/89 (2), και ιδίως το άρθρο 10 παράγραφος 1,  Μετά από διαβουλεύσεις στα πλαίσια της επιτροπής που ιδρύθηκε από τον κανονισμό (ΕΟΚ) αριθ. 288/82,  Εκτιμώντας:  ότι ο κανονισμός (ΕΟΚ) αριθ. 235/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 4116/88 (4), παρέτεινε μέχρι τις 31 Δεκεμβρίου 1989 την εκ των υστέρων κοινοτική επίβλεψη των εισαγωγών μαγνητοσκοπίων καταγωγής Νότιας Κορέας·  ότι οι λόγοι που βρίσκονται στη βάση του κανονισμού (ΕΟΚ) αριθ. 235/86 εξακολουθούν να ισχύουν και ότι, κατά συνέπεια, αρμόζει να παραταθεί το σύστημα επίβλεψης των προϊόντων αυτών·  ότι ορισμένα τεχνικά λάθη όσον αφορά την περιγραφή των κωδικών ΣΟ και την περιγραφή των υπό επιτήρηση προϊόντων πρέπει να διορθωθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 235/86 αντικαθίσταται από το ακόλουθο κείμενο:  «Οι εισαγωγές στην Κοινότητα συσκευών εγγραφής ή αναπαραγωγής βιντεοφωνικών που αντιστοιχούν στους κωδικούς ΣΟ 8521 10 31, 8521 10 39, 8521 10 90, 8521 90 00, 8528 10 11, 8528 10 19 και 8528 10 30, καταγωγής Νότιας Κορέας, υποβάλλονται σε κοινοτική αναδρομική επίβλεψη, σύμφωνα με τον τρόπο που προβλέπεται στα άρθρα 10 και 14 του κανονισμού (ΕΟΚ) αριθ. 288/82, καθώς και στον παρόντα κανονισμό.»  Άρθρο 2  Στο άρθρο 3 του κανονισμού (ΕΟΚ) αριθ. 235/86, η ημερομηνία « 31 Δεκεμβρίου 1989» αντικαθίσταται από την ημερομηνία «31 Δεκεμβρίου 1990».  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Δεκεμβρίου 1989.  Για την Επιτροπή  Karel VAN MIERT  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 325 της 10. 11. 1989, σ. 1.  (3) ΕΕ αριθ. L 29 της 4. 2. 1986, σ. 12.  (4) ΕΕ αριθ. L 361 της 29. 12. 1988, σ. 19.